armvectores/hy_wikipedia_2023 huggingface dataset:
Կարան-Ելգա (գյուղ, Տույմազինսկի շրջան)

Անվան այլ կիրառումների համար տե՛ս՝ Կարան-ԵլգաԿարան-Ելգա (ռուս.՝ Каран-Елга, բաշկիրերեն՝ Ҡаранйылға), գյուղ Ռուսաստանի Բաշկորտոստան հանրապետության Տույմազինսկի շրջանի կազմում։
Բնակչությունը 2009 թվականին գրանցված տվյալներով կազմում էր 19 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ումբրետե

Ումբրետե (իսպ.՝ Umbrete), քաղաք և մունիցիպալիտետ Իսպանիայում, ենթարկվում է Սեվիլիայի պրովինցիային։ Գտնվում է Անդալուսյա ինքնավար շրջանի կազմում։ Մունիցիպալիտետը գտնվում է Էլ-Ալխարֆե համայնքի կազմում։ Զբաղեցնում է 12 մ2 տարածք։ Բնակչությունը կազմում է 8010 մարդ (ըստ 2010 թվականի մարդահամարի)։ Հեռավորությունը վարչական կենտրոնից կազմում է 15 կմ։


== Ծանոթագրություններ ==
Umbrete Archived 2007-09-30 at the Wayback Machine.
Ayuntamiento de Umbrete
El Portal de Umbrete Archived 2008-08-03 at the Wayback Machine.
Umbrete en Panoramio Archived 2014-01-19 at the Wayback Machine.
Քյոսա-Վալի

Քյոսա-Վալի, գյուղ Արևմտյան Հայաստանում, Կիլիկիայի Ուրֆայի նահանգում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Կիլիկիայի հայաբնակ բնակավայրեր


== Ծանոթագրություններ ==
Բիլեգուրե-Բիլեն

Բիլեգուրե-Բիլեն (գերմ.՝ Byhleguhre-Byhlen), կոմունա Գերմանիայում, Բրանդենբուրգի երկրամասում։
Մտնում է Դամե Շպրեվալդ շրջանի կազմի մեջ։ Գտնվում է Լիբերոզեի ենթակայության տակ։ Բնակչությունը 807 մարդ է (2010 թվականի դեկտեմբերի 31–ի տվյալներով)։ Զբաղեցնում է 35,46 կմ² տարածք։ Պաշտոնական կոդը՝ 12 0 61 061։
Կոմունան ստորաբաժանվում է 2 գյուղական շրջանների՝

Բելեգուրա (Բելա Գորա)
Բիլեն (Բելինա)


== Ծանոթագրություններ ==
Ջիլա շրջան

Ջիլա (անգլ.՝ Gila County), ԱՄՆ Արիզոնա նահանգի շրջաններից մեկը։ Ընդհանուր տարածությունը 12.422 կմ² է, բնակչությունը՝ 51994 մարդ (2007 թ. տվյալներով)։ Շրջկենտրոնն է Գլոբ քաղաքը։ Կազմավորվել է 1881 թ.։
Կեյմադա Գրանդի

Կեյմադա Գրանդի կղզի (պորտ.՝ Ilha da Queimada Grande), հայտնի նաև Օձերի կղզի անվամբ, ոչ հանրային մատչելիության անմարդաբնակ կղզի Ատլանտյան օվկիանոսում։ Տեղակայված է Բրազիլիայի Սան Պաուլու նահանգից 35 կմ դեպի հարավ։ Մակերեսը կազմում է 430 000 մ² (43 հա)։
Անվտանգության նկատառումներով մուտքը դեպի կղզի արգելված է՝ շուրջ 5000 վտանգավոր օձերի տեսակների առկայության պատճառով։ Կղզու յուրաքանչյուր քառակուսի մետրին բաժին է հասնում 1-5 թունավոր օձ։ Հանդիսանում է ոսկեգույն իժ (Bothrops insularis) խիստ թունավոր էնդեմիկ օձատեսակի միակ ապրելավայրն աշխարհում։ Համարվելով աշխարհի ամենավտանգավոր օձերի տեսակներից, ոսկեգույն իժերի թույնը կարող է առաջացնել ներքին օրգանների ներքին արյունահոսություն և գլխուղեղի այտուցվածություն։
Օձերի խիստ մեծ քանակության պատճառով կղզում ոչ մի այլ կենդանատեսակ չի պահպանվել, ինչի պատճառով էլ երբեմն օձերի ընտանիքիների միջև հանդիպել են կանիբալիզմի դեպքեր։
Ժամանակին փորձեր են կատարվել յուրացնելու կղզին և անտառազրկման միջոցով այնտեղ հիմնել բանանի պլանտացիաներ։ Նախատեսված է եղել անտառահատումն իրականացնել այրման և տեղում բանանի մշակաբույսերի տնկման ճանապարհով, որտեղից էլ սկիզբ է առել կղզու անվանումը, քանի որ queimada բառը պորտուգալերենից թարգմանաբար նշանակում է այրել («Ilha da Queimada Grande» — «Մեծ հողամաքրիչ կրակի կղզի»)։ Երկար տարիներ կղզու միակ բնակիչը եղել է փարոսի պահակը՝ իր ընտանիքով։ Ըստ որոշ զրույցների, երբ պահակի մոտ վերջանում են սննդի պաշարները, նա լքում է փարոսը և փորձում ափամերձ տարածքներում վայրի բանաններ որոնել։ Համաձայն շրջանառվող լեգենդի, փարոսի պահակը կործանվում է օձերի խայթոցից, իսկ հետագայում նույն բախտին են արժանանում նաև նրան փրկելու մեկնածները, որոնք բոլորն էլ մահանում են կղզու խորը անտառներում և մենության մեջ։ Փարոսն այժմ աշխատում է ավտոմատ ռեժիմով։
Ներկայումս Բրազիլիայի ռազմածովային ուժերն արգելում են քաղաքացիներին մուտք գործել կղզի։


== Ծանոթագրություններ ==


== Արտաքին հղումներ ==
Օձերի կղզի՝ Ilha da Queimada Grande(անգլ.)
Բոսնիա և Հերցեգովինայի ֆուտբոլի առաջնության լավագույն ռմբարկուների ցանկ

Բոսնիա և Հերցեգովինայի ֆուտբոլի առաջնության լավագույն ռմբարկուների ցանկ (բոս․՝ Najbolji strijelci u Premijer lige Bosne i Hercegovine)՝


== Ցանկ ==


== Ծանոթագրություններ ==
Ալբուրկերկե

Ալբուրկերկե (իսպ.՝ Alburquerque), մունիցիպալիտետ է Իսպանիայում, գտնվում է Բադախոս շրջանում՝ Էստրեմադրա պրովինցիայում։ Բնակությունը կազմում է 5678 մարդ (2010 թվականին)։ Տարածքը կազմում է 7,7 կմ²։ Փոստային ինդեքս՝ 2010։ Հեռախոսսյին կոդ՝ 0765։


== Ժողովրդագրություն ==


== Պատկերասրահ ==
Քարահան (գետ)

Քարահան, Կերանց, Կիրանց, Կիրանց ջուր, Կունեն, Կունենագեա, Չայղոշան, Քարհան, գետ Հայաստանի Տավուշի մարզում։ Սկիզբ է առնում Գուգարաց լեռների արևելյան լանջերից և թափվում Բերքաբերի ջրամբարը և հոսում Տավուշի մարգի նախկին Իջևանի շրջանի տարածքով։ Հոսելով Կիրանց գյուղով՝ ստացել է Կիրանց, Կերանց, Կիրանց ջուր անունը։ Գետի վրա կառուցված է եղել Չայղոշան կամուրջը։ Երկարությունը 31 կմ է։


== Ծանոթագրություններ ==
Քվեմո Շուախևի

Քվեմո Շուախևի (վրաց.՝ ქვემო შუახევი), գյուղ Վրաստանում։ Գտնվում է Մցխեթ-Մթիանեթ մարզի Դուշեթի շրջանում։


== Դիրք ==
Գտնվում է ծովի մակարդակից 1000 մետր բարձրության վրա։ Շրջկենտրոն Դուշեթից հեռու է 15 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 91 մարդ։


== Ծանոթագրություններ ==
Արարատ Ղարիբյան (նկարիչ)

Անվան այլ կիրառումների համար տե՛ս՝ Արարատ Ղարիբյան (այլ կիրառումներ)Արարատ Սմբատի Ղարիբյան (մայիսի 23, 1903(1903-05-23), Աղբաշ Ներքին, Հայաստան - հունիսի 23, 1952(1952-06-23), Մոսկվա, ԽՍՀՄ), հայ նկարիչ։


== Կենսագրություն ==
1923-1929 թվականներին սովորել է Լենինգրադի գեղարվեստի ակադեմիայում։ 1947-1952 թվականներին դասավանդել է Երևանի գեղարվեստի ինստիտուտում։ Աշխատանքներից գտնվում են Հայաստանի ազգային պատկերասրահում։


== Ստեղծագործական գործունեություն ==
Ստեղծագործել է հիմնականում գրաֆիկայի բնագավառում։ Հեղինակ է դիմանկարների, հին ու նոր Երևանը պատկերող բնանկարների, գրքերի ձևավորումների։

«Աղբաշեցու դիմանկարը» (1928, փայտագրություն)
«Վահրամ Փափազյանը Օթելլոյի դերում» (1939, փափուկ լաք)
«Օպերայի և բալետի թատրոնի շենքը Երևանում» (1952, տուշ)
«Նիկողայոս Դիլոյան»
«Սիմակ»


== Ցուցահանդեսներ ==
Անհատական ցուցահանդեսներ է ունեցել Երևանում (1932, 1936, 1955 հետմահու)։


== Մատենագրություն ==
Կատալոգ Արարատ Ղարիբյանի ցուցահանդեսի, Երևան, 1936, 1955 թվականներ։
Ռ. Դրամբյան, Արարատ Ղարիբյանի ցուցահանդեսը. «Խորհրդային արվեստ», 1936, N 20։
Մ. Սարգսյան, Խորհրդային Հայաստանի գրաֆիկան։ Երևան, 1961 թվական։
Арарат Гарибян (Буклет), Ереван, 1964 г.


== Ծանոթագրություններ ==
Կարահասանլի (Շարուրի շրջան)

Կարահասանլի (ադրբ.՝ Qarahəsənli), գյուղ ներկայիս Ադրբեջանական Հանրապետության կազմում գտնվող Նախիջևանի Ինքնավար Հանրապետության Շարուրի շրջանում։


== Տես նաև ==
Շարուրի շրջան
Նախիջևանի Ինքնավար Հանրապետություն


== Արտաքին հղումներ ==
Qarahəsənli (as Karagasanli) բնակավայրը «GEOnet Names Server» կայքում։


== Ծանոթագրություններ ==
Պալացցո Կավալլի

Պալացցո Կավալլի (իտալերեն՝ Palazzo Cavalli), պալատ իտալական Վենետիկ քաղաքում, որը տեղակայված է Մեծ ջրանցքի Սան Մարկո շրջանում։


== Պատմություն ==
Պալացցո Կավալլին կառուցվել է 16-րդ դարում և վերակառուցվել ավելի ուշ դարերում։ Պալատը հայտնի է նրանով, որ 19-րդ դարում այստեղ կանգ է առել գրող Ջեյմս Ֆենիմոր Կուպերը Եվրոպայում իր ճանապարհորդության ժամանակ։ Ի սկզբանե եղել է հյուրանոց, ներկայումս այն համարվում է Վենետիկի քաղաքապետարանի մակընթացությունների և տեղատվությունների կանխատեսման կենտրոնի գլխավոր գրասենյակը։


== Տես նաև ==
Վենետիկի պալատներ


== Ծանոթագրություններ ==


== Արտաքին հղումներ ==
Կայք
(181) Էվքարիդե

(181) Էվքարիդե (անգլ.՝ Eucharis), աստերոիդ աստերոիդների հիմնական գոտում։ Հայտնաբերվել է 1878 թվականի փետրվարի 2-ին Պաբլո Կոտենոտի կողմից Մարսելում։
Միջին հեռավորությունը Արեգակից կազմում է 3,130755 ա. մ., առավելագույնը մոտենում է 2,4952 ա. մ. հեռավորության վրա և հեռանում 3,7663 ա. մ., իսկ Երկրի ուղեծրին Էվքարիդե աստերոիդը նվազագույնը մոտենում է 1,5421 ա. մ. հեռավորության վրա։ Արեգակի շուրջ մեկ ամբողջական պտույտ է կատարում 2023,35 երկրային օրվա ընթացքում, իր ուղեծրով շարժվելով միջինում 0,177922 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 18,88° անկյուն։
Ըստ Տոլենի սպեկտրալ դասակարգման պատկանում է K դասին։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(181) Էվքարիդե աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Պենզենսկի շրջան

Պենզենսկի շրջան (ռուս.՝ Пензенский район), մունիցիպալ շրջան Ռուսաստանի Դաշնության Պենզայի մարզում։
Ստեղծվել է 1928 թվականին։ Վարչական կենտրոնը՝ Կոնդոլ։


== Աշխարհագրություն ==
Շրջանի տարածքի մակերեսը կազմում է 2823,8 կմ²։


== Բնակչություն ==
2012 թվականի մարդահամարի արդյունքներով շրջանում բնակվում էր 51727 մարդ։ Բնակչության խտությունը կազմում էր 18,32 մարդ/կմ²։


== Ծանոթագրություններ ==


== Արտաքին հղումներ ==
Ռուսաստանի Կառավարության կայք. Տարածաշրջանների մասին տարաբնույթ տեղեկություններ։ Անհրաժեշտ է փնտրել ըստ շրջանի անվանման։ (ռուս.)
Ռայկի (գյուղ, Ստարոկոնստանտինովի շրջան)

Անվան այլ կիրառումների համար տե՛ս՝ ՌայկիՌայկի (ուկրաիներեն՝ Райки), գյուղ Ուկրաինայի Խմելնիցկիի մարզի Ստարոկոնստանտինովի շրջանում։
2001 թվականի տվյալներով Ռայկի գյուղում բնակվում էր 248 մարդ։ Բնակավայրը զբաղեցնում է 1236 կմ² տարածք։ Բնակչության խտությունը կազմում էր 200,65 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ժուպանություն

Ժուպանություն (խորվ. županija), Խորվաթիայի հիմնական վարչական միավորը, կառավարվում է ժուպանի կողմից։ Այժմ Խորվաթիայում կա 21 ժուպանություն, այդ թվում մայրաքաղաք Զագրեբը, որը ևս ունի ժուպանության կարգավիճակ։ Բոսնիա և Հերցեգովինայի խորվաթական բնակչությունը Բոսնիա և Հերցեգովինայի ֆեդերացիայի կանտոնները նույնպես անվանում է ժուպանություն։
Սերգեյ Մարգիև

Սերգեյ Սոսլանովիչ Մարգիև (նոյեմբերի 6, 1992(1992-11-06), Քիշնև, Մոլդովա), մոլդովացի մուրճի նետող։ 2012 թվականի Օլիմպիական խաղերի մասնակից։ 2011 թվականի պատանիների միջև Եվրոպայի առաջնության մրցանակակիր։


== Կենսագրություն և կարիերա ==
Սերգեյ Սոսլանովիչ Մարգիևը ծնվել է 1992 թվականի նոյեմբերի 6-ին Վլադիկավկազում, Հյուսիսային Օսիա, ԽՍՀՄ, սակայն տարածաշրջանում իրավիճակի վատթարացումից հետո ընտանիքի հետ տեղափոխվել է Մոլդովա։ Մարգիևին սպորտ է բերել նրա հայրը, Սոսլանը, որը այժմ համարվում է նրա անձնական մարզիչը։
2012 թվականին Մոլդովայի հավաքականի կազմում մասնակցել է Լոնդոնում անցկացվող Ամառային օլիմպիական խաղերին։


== Ընտանիք ==
Հայր՝ Սլամոն, այժմ համարվում է Մարգիևի մարզիչը։
Քույր՝ Զալինա Մարգիևա (ծնվ. 1988), մուրճի նետող։
Քույր՝ Մարինա Մարգիևա (ծնվ. 1986), մուրճի նետող։


== Ծանոթագրություններ ==


== Արտաքին հղումներ ==
Սերգեյ Մարգիևը 2012 թվականի Օլիմպիական խաղերի պաշտոնական կայքում
Էջը moldova.sports.md կայքում
Մարգիևաների ընտանիքում օլիմպիադայի երեք մասնակից է
Դանիլո

Անվան այլ կիրառումների համար տե՛ս՝ Դանիլո (այլ կիրառումներ)Դանիլո, ամբողջական անունը՝ Դանիլո Լուիզ դա Սիլվա (պորտ.՝ Danilo Luiz da Silva, հուլիսի 15, 1991(1991-07-15), Բիկաս, Մինաս Ժերաիս, Բրազիլիա), բրազիլացի ֆուտբոլիստ։ Ռեալ Մադրիդ ՖԱ-ի և Բրազիլիայի երիտասարդական և ազգային հավաքականի աջ պաշտպան։


== Կենսագրություն ==


=== Սանտոս ===
Դանիլոն Բելու Օրիզիոնտից երիտասարդական ակադեմիայի՝ «Ամերիկա»-յի սանն է։ Այդ թիմի կազմում նա դեբյուտել է 2009 թվականին կայացած Մինեյրոի առաջնությունում, իսկ տարեվերջին դարձել է C սերիայի։ 2010 թվականին Դանիլոն ճանաչվել է Մինեյրոի լիգայի լավագույն երիտասարդ խաղացող։ Նույն թվականի մայիսին, ֆուտբոլիստը պայմանագիր «Սանտոս»-ի հետ։
Նոր ՖԱ-ում առաջին սեզոնի ընթացքում նա եղել է յուրօրինակ 12 համարի խաղացող, հաճախ փոխարինելով որևէ խաղացողին՝ ամրացնելու պաշտպանությունը և մեծացնելու հակառակորդի վրա գործադրվող ճնշումը։
2011 թվականին Դանիլոն դարձել է «Սանտոս»-ի հիմնական խաղացողը, իսկ Լիբերտադորեսի գավաթի հաղթանակից հետո, պորտուգալական «Պորտու» և «Բենֆիկա» ֆուտբոլային ակումբները սկսեցին հետաքրքրվել Դանիլոյով։


=== Պորտու ===
Դանիլոին 13 մլն եվրոյով գնել է «Պորտու»-ն, այդպիսով դառնալով «Խալկ»ի երկրորդ թանկարժեք խաղացողը, ում ակումբը գնել է 19 մլն եվրոյով։ «Պորտու»-ին Դանիլոն միացել է 2011 թվականի դեկտեմբերին, ֆուտբոլի Աշխարհի ակումբային առաջնության ավարտից հետո.


=== Ռեալ Մադրիդ ===
2015 թվականի ապրիլի 1-ին 31,5 մլն. եվրոյով փոխադրվել է Ռեալ Մադրիդ ֆուտբոլային ակումբ։ Ակումբում ստացել է 23 համարի մարզաշապիկ։


=== Ակումբային վիճակագրություն ===
Ըստ 2015 թվականի օգոստոսի 29-ի տվյալների


== Կարիրերա ==
Խաղացել է՝ «Ամերիկա Մինեյրոյում», «Սանտոսում», «Պորտուում», իսկ հաջորդ մրցաշրջանից հանդես կգա «Ռեալ Մադրիդում»։ Ռեալը նրա համար վճարել է 31,5 միլիոն եվրո։


== Նվաճումներ ==
Պորտուգալիայի չեմպիոն (2). 2011-2012, 2012-2013
Բրազիլիայի սերիա Ց-եի չեմպիոն (1). 2009
Սան Պաուլու նահանգի չեմպիոն (1). 2011
Հաղթել է Լիբերտադորեսի գավաթը (1). 2011
Հարավային Ամերիկայի երիտասարդական առաջնության չեմպիոն (1). 2011


== Արտաքին հղումներ ==
Պաշտոնական էջը soccerway.com կայքում
Պաշտոնական էջը «Սանտոսի» կայքում Archived 2011-07-18 at the Wayback Machine.


== Ծանոթագրություններ ==
Միգել դե Սերվանտեսի հուշարձան

Միգել դե Սերվանտեսի հուշարձան (իսպ.՝ Monumento a Miguel de Cervantes), հուշարձան, որը գտնվում է Իսպանիայի մայրաքաղաք Մադրիդի «Իսպանիա» հրապարակում։


== Պատմություն ==
1915 թվականին՝ Միգել դե Սերվանտեսի մահվան երեքհարյուրամյակի նախօրեին, հայտարարվել է իսպանացի մեծանուն գրողի հուշարձանի ստեղծման մասին։
Քանդակի ստեղծման նպատակը նորաստեղծ «Իսպանիա» հրապարակի զարդարելն էր։
Հուշարձանի ավարտուն դիզայնը ներկայացրել են ճարտարապետ Ռաֆայել Մարտինես Սապատերոյին և քանդակագործ Լորենցո Վալերան։ 1920 թվականին հանձնաժողովը ընդունել է բոլոր իսպանախոս պետություններում արձանի բացման մասին որոշումը։
Սակայն, այսուհանդերձ, մինչև 1925 թվականը ոչ մի շինարարական գործողություններ չեն արվել։
Հուշարձանի վրա աշխատանքներ է տարել նաև ճարտարապետ Պեդրո Մուգուրուսոն, որը փոքր-ինչ պարզեցրել է հուշարձանի տեսքը։
Նա Միգել դե Սերվանտեսի հուշարձանը դարձրել է ձևավոր ճաղաշարք։ Հուշարձանը բացվել է 1929 թվականի հոկտեմբերի 13-ին։


== Արտաքին տեսք ==
Հուշարձանների համալիրը ներառում է Միգել դե Սերվանտեսի արձանը՝ շրջապատված գրողի հայտնի հերոսների արձաններով։
Համալիրի կենտրոնում գտնվում է Դոն Քիշոտ Լամանչացու և Սանչո Պանսայի բրոնզե արձանները՝ նստած համապատասխանաբար հին երիվարի և ավանակի վրա։
Քարակոթողի գագաթը զարդարված է գլոբուսով՝ հինգ մայրցամաքներով։
Այն խորհրդանշում է իսպաներեն լեզվի տարածվածությունն աշխարհի հինգ մայրցամաքներում։
Հակառակ կողմում գտնվում է Պորտուգալիայի թագուհի Իզաբելլայի քարակերտ արձանը՝ շատրվանի հարևանությամբ։ Բացի այդ, կոմպոզիցիան ներառում է նաև հնդկացու արձան։


== Տե՛ս նաև ==
Միգել դե Սերվանտես
Գոթական ճարտարապետություն


== Գրականություն ==
Mora Carbonell, Vicente (1980). Plaza de España. Madrid. Tomo V. Madrid: Espasa Calpe. ISBN 84-239-5375-0.
Crónica de Madrid. Madrid: Diario 16. ISBN 84-01-37416-2.Միգել դե Սերվանտեսի հուշարձան
Երկրաքիմիա

Երկրաքիմիա, գիտություն Երկրի քիմիական կազմի, քիմիական տարրերի տարածման ու տեղաբաշխման օրինաչափությունների, բնական պրոցեսների ընթացքում ատոմների զուգակցման և միգրացիայի մասին։ Ուսումնասիրում է նաև երկնաքարերի և երկնային այլ մարմինների (Լուսին, Արուսյակ) քիմիական կազմը, երկրաբանական պրոցեսների քիմիան, մշակում օգտակար հանածոների հանքավայրերի որոնման նոր մեթոդներ, կանխատեսում հանքային հումքի նոր աղբուրներ։ 


== Երկրաքիմիան որպես գիտություն ==
Երկրաքիմիան որպես գիտություն ձևավորվել է 19-րդ դարի վերջերին։ Օգտվում է քիմիական, սպեկտրալ, ռենտգենյան, ռադիոքիմիական և այլ վերլուծություններից, սերտ կապված է երկրաբանության մյուս ճյուղերի, քիմիայի, ֆիզիկայի, թերմոդինամիկայի, վիճակագրական մաթեմատիկայի և այլ գիտությունների հետ։ Երկրաքիմիայի ասպարեզում մեծ ծառայություն ունեն խորհրդային գիտնականներ Վլադիմիր Վերնադսկին, Ալեքսանդր Ֆերսմանը, Վինոգրադովը, Իփտարովը, արտասահմանում՝ Կլարկը, Վիկտոր Հոլդշմիդը, Արհենսը, Կարլ Թուրեքյանը և ուրիշներ։ Երկրաքիմիայի բնագավառում հրատարակվում են երկրաքիմիական բազմաթիվ ամսագրեր («Геохимия», «Geochimica et cosmodiimica Acta»)։ Հայաստանի տարածքում երկրաքիմիական ուսումնասիրություններ է կատարում ԳԱԱ երկրաբանական գիտությունների ինստիտուտի երկրաքիմիայի բաժինը։


== Արտաքին հղումներ ==
Геохимия изотопов радиоактивных элементов (U, Th, Ra)
Словарь геохимических терминов
Учебник Геохимии Archived 2013-07-13 at the Wayback Machine.
Օլգա Ասլանովա

Օլգա Նիկոլայի Ասլանովա (1882, Ուկրաինա - 1949), երգչուհի (դրամատիկական սոպրանո)։


== Կենսագրություն ==
1930–1940-ական թվականներին դասավանդել է Օդեսայի պետական կոնսերվատորիայում (պրոֆեսոր)։ Առաջին օպերային 
դերերգերը՝ Զապոլսկայա (Նիկոլայ Ռիմսկի-Կորսակովի «Պան վոյեվոդա», 1904), Հուդիթ (Ալեքսանդր Սերովի «Հուդիթ», 1903 թվական)։
Երգել է Պերմի (1899 թվական), Կազանի, Սարատովի (1901–1902 թվականներին), Խարկովի (1904–1905 թվականներին), Սանկտ Պետերբուրգի («Նոր օպերա»), Նիժնի Նովգորոդի, Վիտեբսկի, Մինսկի (1907), Վիլնոյի (1907–1908 թվականներին), Օդեսայի (1908 թվական, 1916–1918 թվականներին), Աստրախանի (1910), Կուրսկի (1912), Եկատերինբուրգի (1913) օպերային թատրոններում։
Դերերգերից են՝ Գորիսլավա, Անտոնիդա (Միխայիլ Գլինկայի «Ռուսլան և Լյուդմիլա», «Կյանքը հանուն ցարի»), Աիդա, Լեոնորա (Ջուզեպպե Վերդիի «Աիդա», «Տրուբադուր»), Յարոսլավնա (Ալեքսանդր Բորոդինի «Իշխան Իգոր»), Թամարա (Անտոն Ռուբինշտեյնի «Դևը»), Տատյանա, Նաստասյա, Լիզա (Պյոտր Չայկովսկու «Եվգենի Օնեգին», «Կախարդուհին», «Պիկովայա դամա»), Մարինա (Մոդեստ Մուսորգսկու «Բորիս Գոդունով»), Կուպավա (Նիկոլայ Ռիմսկի-Կորսակովի «Ձյունանուշը») և ուրիշներ։
Energoinvest

Energoinvest (լրիվ անվանումը՝ Energoinvest, d.d. - Sarajevo), ճարտարագիտական և էներգետիկ բազմագործառույթ ընկերություն, որի գլխավոր գրասենյակը գտնվում է Բոսնիա և Հերցեգովինայի մայրաքաղաք Սարաևոյում։ 


== Պատմություն ==
Հիմնադրվել է 1951 թվականին՝ Elektroprojekt անվանումով, որպես նախագծային ոչ մեծ գրասենյակ, որի ղեկավարը Էմերիկ Բլումն էր. վերջինս ժամանակի ընթացքում դարձել է միջազգային ճանաչման արժանացած գործարար ու բարերար։ Աճել, զարգացել է նաև նրա ղեկավարած ընկերությունը՝ վերածվելով եվրոպական արդիական ընկերության։
1958 թվականին արդեն Energoinvest-ը դեպի արտահանում կողմնորոշում ունեցող ընկերություն էր, որն իր բիզնեսը ծավալել էր երկու տասնյակից ավելի երկրներում՝ Մեքսիկայից մինչև Մալայզիա։  
1987 թվականին Energoinvest-ը դարձել էր նախկին Հարավսլավիայի ամենամեծածավալ արտահանումն ապահովող ընկերությունը, որն ուներ մեկ միլիարդ ամերիկյան դոլարի հասնող շրջանառություն և շուրջ 42 հազար աշխատող։
Energoinvest-ը ներկայումս ունի տասնյակ հազարավոր կիլոմետրեր ձգվող էլեկտրահաղորդալարեր, հազարավոր ենթակայաններ, մի ամբողջ շարք ջրա- և ջերմաէլեկտրակայաններ, ինչպես նաև արդյունաբերական ձեռնարկություններ բոլոր մայրցամաքներում։


== Ծանոթագրություններ ==


== Գրականություն ==
«BusinessWeek»։ McGraw-Hill։ 1970։ էջեր 118–120։ Վերցված է 6 August 2016 
Levinson C. (2013)։ International Trade Unionism (Routledge Revivals)։ Routledge Revivals։ Taylor & Francis։ էջ 170։ ISBN 978-1-134-46069-4։ Վերցված է August 6, 2016 
H Udzvarlić, L Simeonov, F Rustembegović, B Tanasković (July 8, 1965)։ «Prevalence of chronic bronchitis in workers of some operations of the plant "Energoinvest" in Sarajevo»։ Tuberkuloza 17 (4): 349–356։ PMID 5871211 
H Udzvarlić, Al. Et (August 6, 2016)։ «Damage to the respiratory system in foundry workers of the "Energoinvest"»։ Plucne Bolesti Tuberk (բոսնիերեն) 26 (2–4): 170–7։ PMID 4463383 
«Irak i Libija zaustavljaju Energoinvest»։ Poslovni dnevnik (խորվաթերեն)։ August 28, 2014։ Վերցված է August 6, 2016 
«Može li privatizacija spasiti potonuli Energoinvest?»։ Poslovni dnevnik (խորվաթերեն)։ February 18, 2016։ Վերցված է August 6, 2016 
«Energoinvest raskida ugovor o prodaji 15 benzinskih crpki u Hrvatskoj»։ Poslovni dnevnik (խորվաթերեն)։ June 9, 2016։ Վերցված է August 6, 2016 
«Energoinvestov dalekovod u Albaniji dug je 151 km»։ Poslovni dnevnik (խորվաթերեն)։ July 21, 2016։ Վերցված է August 6, 2016 
«USPON 'ENERGOINVESTA' NA TRŽIŠTU ALŽIRA: Sarajevska firma zaključila još tri poslovna ugovora!»։ Slobodna Bosna (բոսնիերեն)։ February 17, 2016։ Վերցված է August 6, 2016 
«ENERGOINVEST UGOVORIO VELIKI POSAO U ALŽIRU: Isporučuje telekomunikacionu opremu vrijednu 104 miliona KM!»։ Slobodna Bosna (բոսնիերեն)։ February 17, 2016։ Վերցված է August 6, 2016 
«Kako je prodaja potraživanja dotukla Energoinvest»։ Radio Slobodna Evropa (բոսնիերեն)։ November 17, 2011։ Վերցված է August 6, 2016 
«Energoinvest prodaje pumpe u Hrvatskoj»։ Poslovni dnevnik (խորվաթերեն)։ October 9, 2014։ Վերցված է August 6, 2016 
novine Nezavisne (August 30, 2012)։ «Dobojski Energoinvest srlja u stečaj»։ Nezavisne novine (բոսնիերեն)։ Վերցված է August 6, 2016 


== Արտաքին հղումներ ==
http://www.energoinvest.com Energoinvest. պաշտոնական կայք
Բենի Բանինգիմե

Բենի Թանգամա Բանինգիմե (անգլ.՝ Beni Tangama Baningime, սեպտեմբերի 9, 1998(1998-09-09), Կինշասա, ԿԴՀ), կոնգոլեզա-անգլիացի ֆուտբոլիստ։ Հանդես է գալիս հենակետային կիսապաշտպանի դիրքում։


== Ակումբային կարիերա ==
Բենի Բանինգիմեն «Էվերթոն» ֆուտբոլային ակումբի սան է, որի համակարգում հայտնվել է 9 տարեկանում։ 2016 թվականին Բանինգիմեն սկսել է խաղալ Լիվերպուլի ակումբի պահեստային թիմում, որի հետ 2016/17 մրցաշրջանում հաղթել է Պրեմիեր Լիգա 2-ում և Դալլասի գավաթը։
2017 թվականի հոկտեմբերին Բանինգիմեն սկսել է մասնակցել հիմնական թիմի մարզումներին այն բանից հետո, երբ «Էվերթոնի» գլխավոր մարզչի պաշտոնակատար է դարձել պահեստային թիմի մարզիչ Դևիդ Անսուորտը:2017 թվականի հոկտեմբերի 25-ին Բանինգիմեն նշել է նորամուտը «Էվերթոնի» հիմնական կազմում, երբ թիմի մեկնարկային կազմում մասնակցել է «Չելսիի» դեմ լիգայի գավաթի խաղին։ Չորս օր անց՝ հոկտեմբերի 29-ին կիսապաշտպանը առաջին անգամ խաղադաշտ է դուրս եկել ԱՊԼ-ի խաղում։
2019 թվականի հունվարին վարձավճարով տեղափոխվել է «Ուիգան Ատլետիկ» մինչև մրցաշրջանի ավարտը։
2021 թվականի փետրվարի 1-ին Բանինգիմեն վարձավճարով միացել է «Դերբի Կաունտիի» թիմին 2020/21 մրցաշրջանի մնացած մասում՝ վերամիավորվելով «Էվերթոնի» նախկին թիմակից Ուեյն Ռունիի հետ, որը մենեջեր էր։ Երկու օր անց նա նշել է նորամուտը թիմում՝ փոխաինման դուրս գալով «Ռոմերհեմ Յունայթեդի» դեմ Չեմպիոնների լիգայի արտագնա խաղում, որն ավարտվել է 0։ 3 հաշվով։


== Անձնական կյանք ==
Բանինգիմեի կրտսեր եղբայր Դիվին Բանինգիմեն նույնպես ֆուտբոլիստ է, որը վերջերս խաղացել է «Ուիգան Ատլետիկի» կազմում։


== Ելույթների վիճակագրություն ==


=== Ակումբային ===
2021 թվականի փետրվարի 4-ի դրությամբ


== Ծանոթագրություններ ==


== Արտաքին հղումներ ==
Ֆուտբոլիստի էջը «Էվերթոնի» պաշտոնական կայքում (անգլ.)
Յարփուզ

Յարփուզ, գյուղաքաղաք Արևմտյան Հայաստանում, Կիլիկիայի Ադանայի նահանգի Յարփուզի գավառակում։ Հանդիսանում էր վերջինիս վարչական կենտրոնը։ Գտնվում է Ադանա քաղաքից արևելք, Պիռամոս (Ջահան) գետի ձախակողմյան վտակի ափին։


== Բնակչություն ==
Մեծ եղեռնի նախօրյակին Ջեբելբերեքեթ անվանումով բազմամարդ բնակավայր էր։ Հայերի թիվը հասնում էր 2000-ի։


== Տնտեսություն ==
Բնակչության հիմանական զբաղմունքը արհեստներն ու հողագործությունն էր։


== Պատմություն ==
1909 թվականին երտիթուրքերը ջարդեցին հայերին։ Ողջ մնացացներին 1915 թվականին Մեծ եղեռնի ժամանակ քշեցին Դեր Զոր և ոչնչացրեցին։


== Պատմամշակութային կառույցներ ==
Յարփուզն ուներ հայկական եկեղեցի։


== Կրթություն ==
Քաղաքն ուներ հայկական երկսեռ վարժարան, որտեղ սովորում էին 100 աշակերտ։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Կիլիկիայի հայաբնակ բնակավայրեր


== Ծանոթագրություններ ==
Բիստրիկ (Մեծ Վերեյկայի վտակ)

Անվան այլ կիրառումների համար տե՛ս՝ Բիստրիկ (այլ կիրառումներ)Բիստրիկ (ռուս.՝ Быстрик), գետ Ռուսաստանում, հոսում է Վորոնեժի մարզում։ Գետաբերանը տեղակայված է Ֆյոդորովկա գետի աջ ափին՝ 23 կմ հեռավորության վրա։ Գետի երկարությունը 14 կմ է, ավազանի տարածքը 90,4 կմ2 է։ :


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Դոնի ավազանային շրջանին, գետի ջրատնտեսային տեղամասը՝ Տոլուչևկա գետն է։ Գետի գետային ավազանը՝ Դոնի ավազանի վտակներից մինչև Խոպրա։ Ենթավազանը՝ Դոն։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 05010100812107000002174
Հիդրոլոգիական ուսումնասիրությունների կոդը - 107000217
Ավազանի կոդը - 05.01.01.008
Հիդրոլոգիական ուսումնասիրությունների հատորի համարը - 07
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Թեոդորետոս Կյուրացի

Թեոդորետոս Կյուրացի (հուն․՝ Θεοδώρητος ο Κύρου; մոտ 393, Անտիոք, Արևելքի պրեֆեկտուրա, Հռոմեական կայսրություն - 457 կամ ոչ վաղ քան 458 և ոչ ուշ քան 466, Կիր, Հալեպի մարզ, Սիրիա), հույն աստվածաբան, եկեղեցական հեղինակ, պատմիչ։ Անտիոքի աստվածաբանական դպրոցի երևելի ներկայացուցիչ։ Ասորիքի Կյուրոս քաղաքի եպիսկոպոս։ Նրա հեղինակած մի շարք երկեր դատապարտվել են 553 թվական Կոստանդնուպոլսի եկեղեցական ժողովի ժամանակ որպես հերետիկոսական, սակայն ինքն անձամբ դեռևս Քաղկեդոնի ժողովի կողմից արդարացվել է այն բանից հետո, երբ հրաժարվել է Նեստորի հայացքները պաշտպանելուց։
Մեզ հասած նրա աշխատություններից առավել հայտնի է «Եկեղեցական պատմությունը», որտեղ հեղինակը շարադրում է 310–ական թվականներից առ 429 թվական ընկած ժամանակաշրջանի եկեղեցական խնդիրներին վերաբերող պատմական անցքերը։ Երկը շարադրելիս օգտվել է Սոկրատ Սքոլաստիկոսի և Սոզոմենի համանուն աշխատություններից։


== Ծանոթագրություններ ==
Քոնկորդիա շրջան (Լուիզիանա)

Քոնկորդիա շրջան (անգլ.՝ Concordia Parish), ԱՄՆ Լուիզիանա նահանգի 64 վարչական միավորներից մեկը։ Ընդհանուր տարածությունը 1.940 կմ² է, բնակչությունը՝ 20.822 մարդ (2010 թ. տվյալներով)։ Շրջկենտրոնն է Վիդալիա բնակավայրը։ Կազմավորվել է 1807 թ.։
Բարոն

Բարոն (լատ.՝ baro-ից - ֆրանկական բառ, որը նշանակում է տղամարդ, մարդ), միջնադարյան ֆեոդալական տիտղոս Արևմտյան Եվրոպայում, հարուստ ազնվական կամ սենյոր, թագավորի անմիջական վասալը (կանացի՝ բարոնուհի)։ Անգլիայում կրտսեր պերի կոչումն է և մինչև այժմ գոյություն ունի. գտնվում է վիկոնտից ցածր, զբաղեցնելով պերերի ազնվական հիերարխիայի ամենացածր աստիճանը։ Գերմանիայում բարոնը կոմսից ցածր է։


== Տիտղոսի պատերազմը ==
Գերմանիայում այս տիտղոսը տրվում էր այնպիսի ասպետական միաբանությունների անդամներին, որոնք ունեին կայսեր հովանավորությունը։ 15-րդ դարից այն տրվում էր նաև մեծ իշխանավորների ցածր ազնվականներին։ Անգլիայում, ֆրանսիայում, Ավստրիայում այն ցածր էր վիկոնտից, կոմսից, մարքիզից և հերցոգից, նաև սրանց բոլորի որդիներից։


== Ռուսական կայսրությունում ==
Ռուսական կայսրությունում բարոնի տիտղոսը սահմանվել է Պետրոս I-ի կողմից, առաջինը 1710 թվականին այն ստացել է Պ.Պ. Շաֆիրովը։
19-րդ դարի վերջում Ռուսաստանում կային մոտ 240 բարոնական տոհմեր։ Տիտղոսը վերացվել է 1917 թվականի նոյեմբերի 11-ին։


== Ճապոնիայում ==

Դանսյակու՝ բարոնական արժանապատվություն (չինական նան տիտղոսից) 1884 - 1947 թթ. բարձրագույն ճապոնական արիստոկրատիայի՝ կաձոկուի կազմում։ Ընդհանուր՝ 409 տիտղոս։


== Կիլիկյան Հայաստանում ==

Կիլիկիայի հայկական պետության խոշոր ֆեոդալ իշխանները կրում էին Բերդատեր պարոն տիտղոսը։ Պարոն բառը փոխառյալ է բարոնից։ Բերդատեր պարոնները կազմել են պետության իշխող դասակարգի՝ ազնվականության վերնախավը։ Մոտ 80 բերդատեր պարոններից յուրաքանչյուրն ունեցել է իր կալվածքը, բերդը և զորքը, հաճախ եղել նաև համապատասխան գավառի տերն ու կառավարիչը։


== Տես նաև ==
Բարոնետ
Ֆրայխեր
Բիժ (գյուղ, Նեդրիգայլովի շրջան)

Բիժ (ուկրաիներեն՝ Біж), գյուղ Ուկրաինայի Սումիի մարզի Նեդրիգայլովի շրջանում։
2001 թվականի տվյալներով Բիժ գյուղում բնակվում էր 80 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
(21) Լուտեցիա

(21) Լուտեցիա (անգլ.՝ Lutetia), աստերոիդների հիմնական գոտու աստերոիդ։ 


== Հայտնաբերումը և անունը ==
Հայտնաբերվել է 1852 թվականի նոյեմբերի 15-ին Հերման Գոլդշմիդտի կողմից Փարիզում։ Անունն ստացել է մինչև Փարիզը կառուցելը նրա տեղում գոյություն ունեցած քաղաքի Լուտեցիա լատիներեն անունից։


== Ուղեծրի տվյալները ==
Արեգակից հեռավորությունը՝Արեգակի շուրջ մեկ ամբողջական պտույտ է կատարում 1389.23 երկրային օրվա ընթացքում
Ուղեծրով շարժման միջին արագությունը՝ 0.26 աստիճան/օր
Խավարածրի հարթության հետ ուղեծրի հարթության կազմած անկյունը՝ 3.06°։


== Զանգվածը և խտությունը ==
Լուտեցիայի զանգվածը գնահատվում է (1.700 ± 0.017)×1018 կգ՝ 1700 տրիլիոն տոննա, խտությունը՝ 3.4 ± 0.3 գ/սմ3 Հաշվի առնելով հնարավոր 10–15% ծակոտկենությունը, զանգվածային խտությունը վկայում է Լուտեցիայի քարային աստերոիդ լինելը։


== Դասակարգում ==
Ըստ Թոլենի սպեկտրալ դասակարգման պատկանում է M դասին։


== Տես նաև ==
Աստերոիդների ցանկ (1-100)
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
Լուտեցիա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Տեյիրմենպաշի

Տեյիրմենպաշի, գյուղ Արևմտյան Հայաստանում, Կիլիկիայի Հալեպի նահանգում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Կիլիկիայի հայաբնակ բնակավայրեր
Կոզլովո (գյուղ, Բորովիչսկի շրջան)

Անվան այլ կիրառումների համար տե՛ս՝ ԿոզլովոԿոզլովո (ռուս.՝ Козлово), գյուղ Ռուսաստանի Նովգորոդի մարզի Բորովիչսկի շրջանի կազմում։
Բնակչությունը վերջին գրանցված տվյալներով կազմում էր 4 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ղարիբ Առուստամյան

Ղարիբ Առուստամյան (22 օգոստոսի, 1956, Խնձրիստան, Ասկերանի շրջան - 19 հունվարի, 1993, Քարագլուխ), հայ ազատամարտիկ, Արցախյան ազատամարտի մասնակից։


== Կենսագրություն ==
Ղարիբ Առուստամյանը ծնվել է 1956 թ. օգոստոսի 22-ին Ասկերանի շրջանի Խնձրիստան գյուղում։ Ընտանիքը բնակություն էր հաստատել Բաքվի՝ Կարադաղի շրջանի Պրիմորիե ավանում, որտեղ էլ ավարտել է միջնակարգ դպրոցը։ Ծառայել է Խորհրդային բանակում։ Զորացրվելուց հետո աշխատել է որպես խառատ։ 1988 թ-ին Ադրբեջանական բնակավայրերում ապրող հարյուհազարավոր հայերի պես ընտանիքով բռնագաղթել է ՀՀ Ամասիայի շրջանի Ողճ գյուղը։ 1992 թ. կամավոր վերադարձել է գյուղ և գյուղի ջոկատի հետ պաշտպանել Քարագլուխ գյուղը։ Զոհվել է 1993 թ. հունվարի 19-ին Քարագլուխ գյուղում։ Հետմահու պարգևատրվել է Արիության մեդալով։ Ամուսնացած էր, ունի երեք երեխա։ Հանգչում է Ամասիայի Կոճ գյուղում։ 


== Ծանոթագրություններ ==
Էկտոր շրջան (Տեխաս)

Էկտոր շրջան (անգլ.՝ Ector County), ԱՄՆ Տեխաս նահանգի 254 վարչական միավորներից մեկը։ 2009 թվականին բնակչության թիվը կազմում էր 134 625 մարդ։ ԱՄՆ-ի վիճակագրության բյուրոյի համաձայն 2010 թվականին բնակչությունը կազմում էր 137 130 մարդ։ Շրջկենտրոնն է Օդեսա (անգլ.՝ Odessa) բնակավայրը։


== Պատմություն ==
Շրջանը պաշտոնապես կազմավորվել է 1891 թվականին։ Իր անվանումը ստացել է Ամերիկայի քաղաքացիական պատերազմի գեներալ Մետյու Էկտորի պատվին։


== Աշխարհագրություն ==
ԱՄՆ վիճակագրության բյուրոյի տվյալներով Էկտոր շրջանի ընդհանուր մակերեսը կազմում է 2340 կմ², որից 2330 կմ²-ն զբաղեցնում է ցամաքը, իսկ 11 կմ²-ն կամ 0,5 %-ը՝ ջրային տարածքները։


=== Հարևան շրջաններ ===
Էնդրյուս շրջան (հյուսիս)
Միդլենդ շրջան (արևելք)
Ապտոն շրջան (հարավ-արևելք)
Քրեյն շրջան (հարավ)
Ուարդ շրջան (հարավ-արևմուտք)
Վինկլեր շրջան (արևմուտք)


== Բնակչություն ==
Բնակչության թիվը 2000 թվականի դրությամբ կազմում էր 121 123 մարդ։ Առկա էր 43 846 տնային տնտեսություն և 31 700 ընտանիք։ Բնակչության խտությունը կազմում էր 52 մարդ/կմ²։ Հաշվվում էր 49 500 բնակելի շինություն՝ 21 շինություն/կմ² խտությամբ։ Ռասայական կազմը հետևյալն էր՝ սպիտակամորթներ - 73,69 %, աֆրոամերիկացիներ - 4,61 %, բնիկ ամերիկացիներ (հնդկացիներ) - 0,83 %, ասիացիներ - 0,64 %, խաղաղօվկիանոսյան կղզիների բնակիչներ - 0,04 %, այլ ռասաների ներկայացուցիչներ - 17,38 %, երկու կամ ավելի ռասաների ներկայացուցիչներ - 2,81 %։ Իսպանախոսները կամ լատինոամերիկացիները կազմում են բնակչության 42,36 %-ը (անկախ ռասայից)։
Բնակչության տարիքային կազմը հետևյալն էր՝ 30,40 % - մինչև 18 տարեկան, 10,50 % - 18-24 տարեկան, 27,90 % - 25-44 տարեկան, 20,20 % - 45-64 տարեկան և 10,90 % - 65 և ավելի բարձր։ Շրջանի բնակչի միջին տարիքը 32 տարեկան է։ Յուրաքանչյուր 100 կնոջը բաժին է ընկնում 94,70 տղամարդ։ 18 տարեկանից բարձր յուրաքանչյուր 100 կնոջը բաժին է ընկնում 90,90 տղամարդ։
2010 թվականի դրությամբ բնակչության թիվը կազմում էր 137 130 մարդ։ Բնակչության խտությունը կազմում էր 59 մարդ/կմ²։
Բնակչության աճի դինամիկան ըստ տարեթվերի․


== Ծանոթագրություններ ==
Այմարա

Այմարա (այմարա՝ Aymaranakaja), հնդկացի ժողովուրդ՝ Հարավային Ամերիկայում։ Բնակվում են Բոլիվիայում և Պերուում։ Այմարերեն է խոսում մոտ 1,3 միլիոն մարդ (1964)։
Այմարների նախնիները Տիաուանակո մշակույթը ստեղծողներն են։ Իսպանական նվաճումից հետո (XVI դար) Այմարան պահպանել է իր լեզուն և մշակույթը։ Դավանանքով կաթոլիկներ են, պահպանել են նաև նախաքրիստոնեական հավատալիքների մնացուկներ։


== Գրականություն ==
Якушенков С. Н. Духовная культура аймара Перу и Боливии. Астрахань, 1999.
Якушенков С. Н. Семиотический анализ духовной культуры аймара. Астрахань, 2001.


== Արտաքին հղումներ ==
Aymara site in English Archived 2004-12-26 at the Wayback Machine.
Society: an essay Archived 2005-08-25 at the Wayback Machine.
Aymara worldview reflected in concept of time
NGO Chakana Archived 2006-10-04 at the Wayback Machine.
Հոռոսկի

Հոռոսկի (էստ․՝ Horoski), գյուղ Էստոնիայի Վիրումաա նահանգի Հաանյա շրջանում։
2011 թվականի տվյալներով գյուղում բնակվում էր 8 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Հալշտայնի դոկտրին

Հալշտայնի դոկտրին (գերմ.՝ Hallstein-Doktrin, ԳՖՀ արտաքին գործերի նախարարության պետական քարտուղար Վալտեր Հալշտայնի անունով), Արևմտյան Գերմանիայի (ԳՖՀ) արտաքին քաղաքականության դոկտրին, որն ընդունվել Է ԳՖՀ դեսպանների խորհրդակցությունում, 1955 թվականի դեկտեմբերին, Բոննում։ Նպատակն Էր սահմանափակել սոցիալիստական ճամբարում գտնվող Արևելյան Գերմանիայի (ԳԴՀ) իրավունքները, սահմանել, որ Դաշնային Հանրապետությունը դիվանագիտական հարաբերություններ չի հաստատի և չի պահպանի Արևելյան Գերմանիան ճանաչող ցանկացած պետության հետ, բացառությամբ Խորհրդային Միության՝ որպես հետպատերազմյան Գերմանիայի համար պատասխանատու պետությունների քառյակի անդամի:58–61։ 
1967 թվականին Արևմտյան Գերմանիայի կառավարությունը ստիպված Էր հրաժարվել Հալշտայնի դոկտրինի կիրառումից սոցիալիստական երկրների նկատմամբ։ Իսկ 1960-ական թվականների վերջից, Արևելյան Գերմանիայի դիվանագիտական լայն ճանաչման պայմաններում, Արևմտյան Գերմանիան 1970-ին հայտարարեց Հալշտայնի դոկտրինի վերացման մասին։ 
1972 թվականին Արևմտյան Գերմանիան պայմանագիր կնքեց Արևելյան Գերմանիայի հետ գերմանական երկու պետությունների միջև հարաբերությունների հիմունքների վերաբերյալ։ 
1973 թվականին Արևելյան Գերմանիան դարձավ ՄԱԿ-ի անդամ։


== Ծանոթագրություններ ==


== Գրականություն ==
Torben Gülstorff: Trade follows Hallstein? Deutsche Aktivitäten im zentralafrikanischen Raum des Second Scramble. Humboldt-Universität zu Berlin, Berlin 2016.
Torben Gülstorff: Die Hallstein-Doktrin — Abschied von einem Mythos, in: Deutschland Archiv, 9.8.2017.
Սիտնիկի (գյուղ, Լեբեդինի շրջան)

Անվան այլ կիրառումների համար տե՛ս՝ ՍիտնիկիՍիտնիկի (ուկրաիներեն՝ Ситники), գյուղ Ուկրաինայի Սումիի մարզի Լեբեդինի շրջանում։
2001 թվականի տվյալներով Սիտնիկի գյուղում բնակվում էր 42 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Մոլիբդենիտ

Մոլիբդենիտ, մոլիբդենային փայլ, միներալ սուլֆիդների դասից։ Քիմիական կազմը՝ MoS2 (պարունակում է 60% Mo և 40% S)։
Բյուրեղագիտական համակարգը հեքսագոնային է։ Առաջացնում է պրիզմատիկ և տակառաձև բյուրեղներ, սովորաբար՝ ցանավոր, թեփուկավոր, ֆերոլիտային ագրեգատներ։ Գույնը՝ երկնագույն-մոխրավուն։ Փայլը՝ մետաղի։ Կարծրությունը՝ 1-1․5 մ, խտությունը՝4620-4800 կգ/մ3։ Հանդիպում է թթու հրային ապարների հետ կապված բարձր-միջին ջերմաստիճանի հիդրոթերմալ հանքավայրերում, պեզմատիտներում, գրեյզեններում են։ Մոլիբդենիտի հանքավայրեր հայտնի են ԱՄՆ-ում, Ռուսաստանում, Մեքսիկայում, Նորվեգիայում։ Մոլիբդենային հանքանյութերի կարևորագույն միներալն է։ Հայաստանում Քաջարանի, Ագարակի, Դաստակերտի, Հանքավանի պղնձամոլիբդենային հանքանյութերը պատկանում են երակիկացանավոր տիպին։


== Ծանոթագրություններ ==
Ֆուրման Գյորգյան (ազատամարտիկ)

Ֆուրման Արկադիայի Գյորգյան (օգոստոսի 28, 1973 – սեպտեմբերի 29, 1992), հայ ազատամարտիկ
Ծնվել է 1973 թվականի օգոստոսի 28-ին ԼՂՀ Վերին Շեն գյուղում։ 1979 թվականին հաճախել է Վերին Շենի թիվ 1 միջնակարգ դպրոցը։ 1982 թվականին Գյորգյանների ընտանիքը տեղափոխվել է Շահումյան շրջկենտրոն, որտեղ ուսումը շարունակել է թիվ 1 միջնակարգ դպրոցում։
Արցախյան շարժման սկզբից Ֆուրման Գյորգյանը դարձել է նրա ակտիվ մասնակիցներից մեկը։
1988 թվականին անդամագրվել է Շահումյանի շրջանի ինքնապաշտպանական ջոկատին։ 1991 թվականին ընդունվել է Երևանի պետական համալսարանի տնտեսագիտական ֆակուլտետ։ Երևանում անդամակցել է Շահումյան-Գետաշեն Հայրենակցական միությանը և օգնել է Արցախ զենք տեղափոխելուն։
1992 թվականի հուլիսին զինվորագրվել է Շահեն Մեղրյանի ղեկավարությամբ Երևանում ստեղծված պարտիզանական ջոկատին։
ԵՊՀ-ում առաջին կիսամյակի քննությունները հանձնելուց հետո մեկնել է Շահումյան, մասնակցել տեղի ինքնապաշտպանական մարտերին։ 1992 թվականի ապրիլի վերջին նա վերադարձել է Երևան՝ համալսարանում երկրորդ կիսամյակի քննությունները հանձնելու համար։
Ֆուրման Գյորգյանը զոհվել է 1992 թվականի սեպտեմբերի 29-ին՝ Շահումյան մեկնող ուղղաթիռի վթարից։ Նրա աճյունն ամփոփված է Եռաբլուր հուշահամալիր-պանթեոնում։
ՀՀ նախագահի 2002 թվականի հունիսի թիվ 1106 հրամանագրով Ֆուրման Գյորգյանը հետմահու պարգևատրվել է «Արիության» մեդալով։ 
Նույն թվականին ԼՂՀ նախագահի թիվ 340 հրամանագրով պարգևատրվել է «Արիության համար» մեդալով։
2007 թվականի նոյեմբերի 16-ին Երևանի պետական համալսարանի տնտեսագիտության ֆակուլտետի լսարաններից մեկն անվանակոչվել է Ֆուրման Գյորգյանի անունով։


== Ծանոթագրություններ ==
Պոպուլյարներ

Պոպուլյարներ (լատ.՝ populares, populus - ժողովուրդ), գաղափարա-քաղաքական հոսանք Հռոմեական հանրապետությունում՝ մ․ թ․ ա․ 2-րդ դարի վերջին 1-ին դարին։
Պոպուլյարները արտահայտել են հռոմեական քաղաքացիների լայն զանգվածների՝ պլեբսի, առաջին հերթին՝ գյուղական պլեբսի, շահերը և հակադրվել օպտիմատներին։ Պոպուլյարների հենարանը ժողովրդական ժողովն էր, օպտիմատներինը՝ ծերակույտը։


== Պոպուլյարների պայքարը ==
Պոպուլյարները պայքարել են ագրարային հարցի լուծման և հռոմեական պետության դեմոկրատացման համար։ Պոպուլյարների առաջնորդները, հազվադեպ բացառությամբ, պատկանել են նոբիլիտետին։ Պոպուլյարների հայտնի ներկայացուցիչներն էին Գրակոոս եղբայրները, մ․ թ․ ա․ 106 և 104 թվականների ժողովրդական տրիբուն Գայոս Գլավկիան, մ․ թ․ ա․ 103 և 100 թվականների ժողովրդական տրիբուն Ապուլեյոս Սատուրնինոսը։
Պոպուլյարների քաղաքական պայքարի ձևերը օգտագործել են նաև Գայոս Մարիոսը և Հուլիոս Կեսարը։


== Գրականություն ==
Brunt, P.A. "The Roman Mob." Past and Present 35 (1966) 3–27.
Holland, Tom. (2003) 'Rubicon: The Triumph and Tragedy of the Roman Republic' (London:Abacus)
Hölkeskamp, Karl-J. "Conquest, Competition and Consensus: Roman Expansion in Italy and the Rise of the nobilitas." Historia 42 (1993) 12–39.
Millar, Fergus. "Politics, Persuasion and the People before the Social War (150–90 B.C.)." Journal of Roman Studies 76 (1986) 1–11.
Millar, Fergus. "Political Power in the Mid-Republic: Curia or Comitium?" Journal of Roman Studies 79 (1989) 138–150.
Millar, Fergus. “Popular Politics at Rome in the Late Republic.” In Leaders and Masses in the Roman World: Studies in Honor of Zvi Yavetz. Edited by I. Malkin and Z.W. Rubinsohn. Leiden: E.J. Brill, 1995. Limited preview online.
Millar, Fergus. The Crowd in Rome in the Late Republic. University of Michigan Press, 2002. Limited preview online.
Parenti, Michael. "The Assassination of Julius Caesar: A People's History of Ancient Rome". The New Press, 2003. ISBN 1-56584-797-0.
Seager, Robin. "Cicero and the Word popularis." Classical Quarterly 22 (1972) 328–338.
Sherwin-White, A.N. "The Lex repetundarum and the Political Ideas of Gaius Gracchus." Journal of Roman Studies 72 (1982) 18–31.
Taylor, Lily Ross. Party Politics in the Age of Caesar. University of California Press, Berkeley, 1949. Limited preview online.
Yakobson, Alexander. "Petitio et largitio: Popular Participation in the Centuriate Assembly of the Late Republic." Journal of Roman Studies 82 (1992) 32–52.


== Արտաքին հղումներ ==
Videos of talks by Michael Parenti, about his book "The Assassination of Julius Caesar: A People's History of Ancient Rome", which describes the conflict between optimates and populares: 76 minute talk in 1 part, and in 8 parts.
Ութոտանիներ

Ութոտանիներ լատ.՝ Octōpoda` հին հունարեն՝ ὀϰτώ «ութ» և πούς «ոտ» բառերից) կամ ութոտնիկներ, երկխռիկավորների ենթադասի ծովային գլխոտանի փափկամորթների կարգ։ Մարմինը կարճ է, ետին մասում ձվաձև, հաճախ 1–2 զույգ լողակներով։ Խեցին ետաճած է, գլխի վրա կան 8 երկար շոշափուկներ՝ «ձեռքեր» (նախկինում կոչվել են «ոտքեր»)։ Արուների 1 կամ 2 շոշափուկները ձևափոխվելով վերածվել են զուգավորման օրգանի՝ հեկտոկոտիլի։ Շոշափուկներն իրար միացած են լողաթաղանթով և ունեն ծծիչներ։ Մարմնի երկարությունը ձգված «ձեռքերի» հետ միասին մի քանի սանտիմետրից մինչև 6 մետր ։
Հայտնի է ութոտանիների մոտ 200 տեսակ։ Ապրում են շատ աղի ջրերում, սկսած ափամերձ գոտուց մինչև 8 կմ խորությունները։ Հատակին շարժվում են «ձեռքերի» միջոցով, բայց կան և ազատ լողացող ձևեր (արգոնավտներ և այլն)։ Ծանծաղուտներում ապրող ութոտանիներն ունեն թանաքագեղձ, որի արտադրանքը պաշտպանվելիս բաց են թողնում ջրի մեջ։ Խորջրյա տեսակները թանաքագեղձ չունեն, որոշ տեսակների բնորոշ են լուսարձակող օրգանները։
Բոլոր ութոտանիները գիշատիչ են։ Իրենց հերթին նրանք կեր են ծառայում որոշ ծովային կաթնասունների և ձկների համար։ Օգտագործվում են սննդի մեջ։ Ութոտանիների մեծամասնությունը ապրում է միայնակ, որոշ տեսակներ նստակյաց են որոշները կատարում են հեռավոր գաղթ։ Նրանք աչքի են ընկնում իրենց լավ հիշողությամբ և վարժվելու ունակությամբ։ Ակվարիումում պահվող ութոտանիները նույնիսկ կարող են հիշել մարդկանց դեմքերը։
Երշովկա (այլ կիրառումներ)

Երշովկա, կարող է վերաբերել՝

Երշովկա - գետ Ռուսաստանում, հոսում է Վոլոգդայի մարզում
Երշովկա - գետ Ռուսաստանում, հոսում է Կոմի Հանրապետությունով
Ռուբիո

Ռուբիո (իսպ.՝ Rubió, բասկ.՝ Rubio), քաղաք և մունիցիպալիտետ Իսպանիայում, գտնվում է Խիրոնա պրովինցիայում՝ Կատալոնիա ինքնավար մարզի կազմում։ Մունիցիպալիտետը գտնվում է Անոյա շրջանի կազմում։ Տարածքը կազմում է 38, 75 կմ²։ Բնակչությունը՝ 218 մարդ (ըստ 2010 թվականի)։
Քաղաքը պրովինցիայի վարչական կենտրոնից գտնվում է 72 կմ հեռավորության վրա։


== Բնակչություն ==


== Ծանոթագրություններ ==


== Արտաքին հղումներ ==
Պաշտոնական կայք Archived 2004-08-17 at the Wayback Machine.
Página web del Ayuntamiento de Rubió Archived 2007-10-01 at the Wayback Machine.
Información de la Generalitat de Catalunya Archived 2005-08-26 at the Wayback Machine.
Información del Institut d’Estadística de Catalunya
Información de Rubió en la Diputación de Barcelona
Mapa de Rubió en Google Maps
Ժողովածու (1885)

Ժողովածու (1885), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում)։ Ձեռագիրը գրվել է 17-րդ դարում։ Գրված է թղթի վրա, որը ունի 18,3×11․6 չափս։ Գրված է միասյուն, նոտրգրով։ Կազմը` կաշեպատ տախտակ, աստառը՝ շերտաղարդ կտավ։ Հիշատակարաններ՝ 380ա (1702 թ․):


== Բովանդակություն ==
Միխ․ Ասորւոյ ժամանակաց զրոյցք։
Վարդ․ Արևելցւոյ Յիշատակարան թարգմանութեան Միխ․ Ասորւոյ։
Յովհ․ Մամիկոնեան Պատմութիւն Տարօնոյ։
Ահարոնի Վանանդեցւոյ Պատմութիւն Նունհայ խաչին։


== Ծանոթագրություններ ==
Վադյավոժ

Վադյավոժ (ռուս.՝ Вадьявож), գետ Ռուսաստանում, հոսում է Կոմի Հանրապետությունով։ Գետաբերանը գտնվում է Լեմպուա գետի ձախ ափին 129 կմ հեռավորության վրա։ Գետի երկարությունը կազմում է 29 կմ։


== Ջրագրության տվյալներ ==
Ռուսաստանի ջրային գրանցամատյանի տեղեկությունների համաձայն՝ գետը պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ Պեչորա, գետի ենթաավազանը Պեչորա գետի ավազաների վտակները մինչև թափվելը Ուսա, գետի գետային ավազանը Պեչորա։
Ըստ աշխարհագրական տեղեկատվական համակարգի՝ ջրային բաժնի տարածքում Ռուսաստանի Դաշնության պատրաստած դաշնային գործակալության ջրային ռեսուրսների՝

Ջրային օբյեկտի կոդը հանրային գրանցմամբ — 03050100112103000060443
Կոդը ըստ հիդրոլոգիական հետազոտության (ՌԴ) — 103006044
Ավազանի կոդը — 03.05.01.001
Ծավալի համարը ըստ ՌԴ-ի — 03
Թողարկումը ըստ ՌԴ-ի — 0


== Ծանոթագրություններ ==
Աստերոիդների ցանկ (311301-311400)

Աստերոիդների ցանկ (311201-311300)  • Աստերոիդների ցանկ  • Աստերոիդների ցանկ (311401-311500)
 Աստերոիդների ցանկ (311201-311300)  • Աստերոիդների ցանկ  • Աստերոիդների ցանկ (311401-311500)
Յոնաս Հեկտոր

Յոնաս Հեկտոր, գերմանացի ֆուտբոլիստ, «Քյոլն» ֆուտբոլային ակումբի և Գերմանիայի հավաքականի պաշտպան։ Ծնվել է 1990 թվականի մայիսի 27-ին, Սաարբրյուկենում։


== Ակումբային կարիերա ==
Յոնասը համարվում է շատ համեստ «Աուերսմախեր» ակումբի սան։ Իր առաջնախաղից հետո հարձակվողը տեղափոխվեց «Քյոլն» ֆուտբոլային ակումբ, որտեղ խաղաց երկու սեզոն։ Հետո խաղացողը տեղափոխվեց առաջին թիմ, որն այդ ժամանակ խաղում էր երկրորդ Բունդեսլիգայում:Նա իր ներդրումն ունեցավ իր թիմի` լավագույների դաս վերադառնալու գործում։ Բունդեսլիգայի առաջնությունում առաջին անգամ խաղաց օգոստոսի 23-ին, 2014 թվականին, «Համբուրգի» հետ հանդիպման ժամանակ։


== Ակումբային կարիերա ==
Գերմանիայի ազգային հավաքականում Յոնասի առաջին խաղը եղել է նոյեմբերի 14-ին, 2014 թվականին, ընդդեմ Ջիբրալթարի հավաքականի։


== Արտաքին հղումներ ==
Պրոֆիլը soccerway.com կայքում
Պրոֆիլը transfermarket.com կայքում
Պրոֆիլը National Football Teams-ում


== Ծանոթագրություններ ==
Մհեր Մկրտչյան (ռեժիսոր)

Անվան այլ կիրառումների համար տե՛ս՝ Մհեր Մկրտչյան (այլ կիրառումներ)Մհեր Ալբերտի Մկրտչյան (մարտի 30, 1972(1972-03-30), Երևան, Հայկական ԽՍՀ, ԽՍՀՄ), հայ ռեժիսոր, սցենարիստ, դերասան։
Հայտնի ռեժիսոր Ալբերտ Մուշեղի Մկրտչյանի որդին։


== Կենսագրություն ==
1989 թվականին ընդունվել է Մոսկվայի Գերասիմովի անվան կինեմատոգրաֆիայի համառուսական պետական ինստիտուտ, սովորել է սցենարիստ Էդուարդ Վոլոդարկու արվեստանոցում։ Ավարտելով ինստիտուտը, 1995-1997 թվականներից աշխատել է բանկային ոլորտում։ 2015 թվականից Մհեր Մկրտչյանը հանդիսանում է Մ. Մկրտչյանի անվան թատրոնի գեղարվեստական ղեկավար։


== Ֆիլմագրություն ==
«Երեքը և Սնեժինկան», ՌԴ, 2007 թ. (սցենարի հեղինակ, ռեժիսոր և պրոդյուսեր)
«Взрослая дочь или тест на…», ՌԴ, 2010 թ. (սցենարի հեղինակ, ռեժիսոր)
«Дед 005», ՌԴ, 2013 թ. (սցենարի հեղինակ, ռեժիսոր)
«Дед 005» (10 հեռուստասերիա), ՌԴ, 2015 թ., (սցենարի հեղինակ, ռեժիսոր)
«Линия», «Կյանք ու կռիվ», ՀՀ, 2016 թ., (սցենարի հեղինակ, ռեժիսոր)
«Հոսանքին հակառակ», (12 հեռուստասերիա), ՀՀ, 2017 թ., (ռեժիսոր,սցենարի հեղինակ)
Կյանք ու կռիվ 2. 25 տարի անց
«Իշխանություն», «Власть», ՀՀ, 2021թ.,  (սցենարի հեղինակ, ռեժիսոր)


== Ծանոթագրություններ ==
Ուայթ շրջան (Թենեսի)

Անվան այլ կիրառումների համար տե՛ս՝ Ուայթ շրջան (այլ կիրառումներ)Ուայթ շրջան (անգլ.՝ White County), ԱՄՆ Թենեսի նահանգի 95 վարչական միավորներից մեկը։ Ընդհանուր տարածությունը 976 կմ² է, բնակչությունը՝ 23.102 մարդ (2000 թ. տվյալներով)։ Շրջկենտրոնն է Սպարտա բնակավայրը։ Կազմավորվել է 1806 թ.։
Սեն Պյեր դ՛Օլերոն (կանտոն)

Սեն Պյեր դ՛Օլերոն (ֆր.՝ Saint-Pierre-d’Oléron), Ֆրանսիայի կանտոն է, գտնվում է Պուատու Շարանտա շրջանում։ Ծովափնյա Շարանտ դեպարտամենտի կանտոնն է։ Մտնում է Ռոշֆոր օկրուգի մեջ։ Համաձայն 2006 թվականի մարդահամարի կանտոնի բնակչությունը 11506 մարդ էր։Կանտոնի համարը 1731 է։ Կանտոնում կա 4 կոմունա։


== Տես նաև ==
Ֆրանսիայի կոմունաներ
Ֆրանսիայի օկրուգներ


== Ծանոթագրություններ ==


== Արտաքին հղումներ ==
Վիճակագրության ազգային կոմիտե Archived 2007-06-29 at the Wayback Machine. (ֆր.)
Թիանմեն (լեռ)

Թիանմեն (չինարեն՝ 天门山), գտնվում է Չինաստանում, Խունան նահանգի հյուսիսարևմտյան մասում, Թիանմեն լեռան Ազգային պարկում։
Լեռ կարելի է բարձրանալ ճոպանուղիով, որը կառուցել է Poma ֆրանսիական ընկերությունը։ Ճոպանուղի կարելի է նստել մոտակա Չժանցյացզե երկաթուղային կայարանից։ Թիանմենի ճոպանուղին հաճախ է նշվում զբոսաշրջային ընկերություններում «որպես աշխարհի ամենաերկար բարձրլեռնային ճոպանուղին»։ Այն բաղկացած է 98 վագոններից, նրա ընդհանուր երկարությունը7455 մետր է, վերելքի ամենազիլ անկյունը կազմում է 37°: Զբոսաշրջիկները լեռ կարող են բարձրանալ նաև ժայռերով, որտեղ որոշ վայրերում տեղադրված է «ապակե արահետ»։ 99 ոլորաններով ճանապարհն անցնում է «Երկնային դարպասներ» քարայրի մոտով և հասնում է սարի գագաթ։
Վերելքի գագաթին է գտնվում մեծ տաճարը։ Այն հասանելի է ոտքով։ Տաճարը սկզբնապես կառուցվել է Թան դինաստիայի օրոք։ Այժմյան շենքը պահպանում է այդ դարաշրջանի ավանդական ոճը և ներառում է բուսակերների ռեստորանը։


=== Պատկերասրահ ===

		
		
		
		


== Ծանոթագրություններ ==


== Արտաքին հղումներ ==
Фотографии
Բնաջուր

Բնաջուր, առու Մեծ Հայքի Այրարատ աշխարհի Արագածոտն գավառում, Կոշավանքի տարածքում։ Վանքի 1101 թվականին արձանագրության մեջ ասվում է, որ ոմն հայր Հովհաննես 200 դահեկան ծախսով վանք է բերում այս առուն։


== Ծանոթագրություններ ==